Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: biztosokról szóló 1993. évi LIX. törvény 29. §-a alapján azonban az országgyűlési biztos az ilyen ügyeket hatáskör
Paragraph Index: 734

(5) bekezdésében biztosított jogorvoslathoz való joggal összefüggésben visszásságot okoz, ha a II. fokú eljárásokat törvénysértő módon a képviselő-testület helyett az önkormányzat Szociális Bizottsága folytatja le. Az Alkotmány 70/E. §-ában deklarált szociális biztonsághoz való jog és az Alkotmány 2. § (1) bekezdésében deklarált jogállamiságból fakadó jogbiztonság követelménye sérelmének közvetlen veszélyét hordozza és ezzel visszásságot okoz, ha a Polgármesteri Hivatal Ügyrendje a Szociális és Gyámügyi Osztályra történő önkormányzati hatáskör átruházást tartalmaz. A panaszos beadványában sérelmezte, hogy Budapest XIII. kerületi Önkormányzata elutasította rendszeres szociális segély iránti kérelmét. A vizsgálat során kapott tájékoztatás szerint a panaszos rendszeres szociális segély iránti kérelmét az önkormányzat arra hivatkozással utasította el, hogy a családban az egy főre jutó havi jövedelem meghaladta a jogszabályban előírt határt. A fellebbezést elutasító határozatot a II. fokon eljáró Szociális Bizottság hozta. Hasonló módon járt el az önkormányzat a jövedelempótló támogatás megszüntetése során is. Az állampolgári jogok országgyűlési biztosának általános helyettese megállapította, hogy a II. fokú eljárásokat az önkormányzat törvénysértő módon folytatta le, hiszen a kérelmek I. fokú elbírálása után a fellebbezésről a Szociális

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes